Odense Adresse-Contoirs Efterretninger, 1837-01-02
Spørgsmaalet om Opgivelsen af Algier besvaredes benægtende i Kamrene; men Forbauselsen over, at der indrømmedes Regjeringen 1,200,000 Fr. til hemmelige (Politie Udgifter, var ligesaa stor, som Glæden over, at Spillehusene besluttedes lukkede til den 1 Januar 1838. Under disse Forhandlinger i Kamrene foretoge Hertugerne af Orleans og Remours en vistnok for dens fremtidige Følger høist vigtig Reise i Udlandet, hvor de saavel af den preussiske Konge som af den østerrigske Keiser modtoges paa en saa hjertelig Maade, at Europa forvissedes om, at i det Mindste disse to store Magter ikke bare nogen Mistvivl til Ludvig Philips Politik og Karakteer, og at de langt fra vare Fiender af hans Dynastie. Med smertelig Bevægelse beskuede de unge Prindser den stakkels Hertug af Reich stadts Grav i Wien, og med sonlig Ærefrygt hilsede de paa Napoleons Enke, Marie Louise, men kaldtes hurtigt og uventet hjem ved Efterretningen om et nyt Mord forsøg paa deres kongelige Fader. En fattig Fantast, snarere en Bedrager end en af de virkelige, exalterede Republikanere, en vis Aliband havde afskudt et Stokgevær paa Kongen, men lykkeligviis ikke ramt ham. Ogsaa denne ulykkelige Forblindede henrettedes, og der blev ikke holdt nogen Revue i Juliidagene; men at Kongen er agtet og elsket af den store bedre Deel af Nationen, saaes blandt andet af de mange og varme Lykønskningsadresser, han modtog ved denne Leilighed. Jndvielsen af den af Napoleon begyndte og af Ludvig Philip fuldendte Triumphbue til Ære for den franske Armee gik af uden Uroligheder. En ny Forandring foregik derefter i Ministeriet, idet Grev Mole blev Præsident, General Bernard Krigsminister og Persil, Guizot og Duchatel atter traadte ind i Cabinettet. Et stærkt Stød fik de exalterede Liberale derved, at den ædle, talentfulde Armand Carrell, der havde været den Første, som havde vovet at kæmpe mod Carl Xs despotiske Overtrædelser af Chartet, blev ihielskudt i en Duel. Den saakaldte Krudtsammensværgelse og det hemmelige Selskab, Familieforeningen, gjorde det maaskee nødvendigt for Regjeringen, ikke at udstæde den saa meget ønskede almindelige Amnestie, hvorimod Kongen først paa sin Fødselsdag benaadede 63 politiske Forbrydere og senere har løsladt Exministrene Peyronnet og Chantelauze saavelsom mod Aarets Slutning Polignac og Guernon=Ranville. Og dog skulde endnu to oprøriske Forsøg anstilles i Aarets Løb, Den ubesindige Ludvig Napoleon Bonaparte, en Søn af den forrige Konge af Holland og Hortensig Beauharnais, havde indbildt sig, at en ubekjendt Ætling af den døde Keisers Familie blot ved Hjælp af en grøn Kjole, en trekantet Hat og et Par korslagte Napoleonsarme kunde styrte Ludvig Philip fra Thronen. Det ubetænksomme Forsøg i Strassburg mislykkedes og Regjeringen betragtede klogeligen Prindsens Adfærd som en Barnestreg og sendte ham til Nordamerika. Samtidig med Strassburger=Attentatet forsøgtes en ubetydelig militair Opstand i Vendome. Man troede, at Man vilde finde forbryderiske Forgreninger i hele Hæren, men Man fandt kun et Par Deeltager i Complottet. - Marskal Clauzels sidste Expedition i Algier imod Constantineh har, desværre, havt et ulykkeligt Udfald og har vistnok sænket mange franske Familier i dyb Sorg; de franske Vaaben ere vel her blevne brudte af uberegnede Naturkræfter, men de ere langt fra blevne plettede ved den ringeste Feighed fra Soldatens Side, Marskalstaven har endnu sine Laurbær, om de end mørknes af Sørgefloret. Algiers Bibeholdelse synes nu paa det Bestemteste at fordres af den franske Nationalære. Trods hiint Mordforsøg, hine Sammensværgelser og revolutionaire Attentater og trods det lidte militaire Nederlag, kan Ludvig Philips Throne dog ikke siges andet end at have vundet i Fasthed, hjemme og i Agtelse og i godt Omdomme hos Udlandets Magter.